ဩဂုတ်လ (၂၃) ရက်နေ့မှ စက်တင်ဘာလ (၂၂) ရက်နေ့အတွင်း မွေးဖွားသူတို့ကို ကန်ရာသီဖွား (Virgo) များဟု သတ်မှတ်နိုင်သည်။ 
ကန်ရာသီဖွားတို့သည် ဓာတ်ကြီးလေးပါးတွင် တစ်ပါးအပါအဝင်ဖြစ်သော တေဇောဓာတ် (မီးဓာတ်)ကြီးစိုးပြီး ဗုဒ္ဓဟူးဂြိုလ်မှ ပိုင်စိုးသော ရာသီခွင်ဖြစ်သည်။ (၁)ဂဏန်း စွမ်းအားသက်ရောက်မှုရှိသည်။ ကန်ရာသီဖွားတွေဟာ ရာသီခွင် (၁၂) ခုထဲမှ ဉာဏ်ရည်အမြင့်ဆုံးရာသီခွင်တွေလည်းဖြစ်ပါတယ်။ ဒါပေမဲ့ သူတို့ဟာ ကိုယ့်ကိုယ်ကို အမြဲလေ့လာဆန်းစစ်နေတတ်ပြီး အားမလိုအားမရဖြစ်နေတတ်သူတွေလည်း ဖြစ်ပါတယ်။ 
ကန်ရာသီဖွားတွေဟာ စိတ်ခံစားချက်ပြင်းထန်သူတွေ ဖြစ်ပါတယ်။ ဒေါသဖြစ်လွယ်ပေမယ့် စိတ်သဘောထားကတော့ နူးညံသိမ်မွေ့သူတွေပါ။ သူတို့ဟာကြိုးစားအားထုတ်မှုတော့ ထိပ်ဆုံးမှာရှိနေပြီး အမြဲလေ့လာနေတတ်သူတွေလည်း ဖြစ်ပါတယ်။ သူတို့ဟာ ပေါင်းသင်းဆက်ဆံရေးမှာ စကားပြောကောင်းတာကြောင့် လူချစ်လူခင်ပေါများသူတွေ ဖြစ်ပါတယ်။ ဒ့ါအပြင် ကိုယ်သိထားတဲ့အကြောင်းအရာတွေကို အခြားသူတွေအပေါ် မျှဝေပေးရတာကိုလည်းနှစ်သက်ကြပါတယ်။
ကန်ရာသီဖွားတွေဟာ စာဖတ်ခြင်းကို အထူးနှစ်သက်ပြီး ဖြတ်ထိုးဉာဏ်ကောင်းသူတွေ ဖြစ်ပါတယ်။ စူးစမ်းလေ့လာမှုတွေအပြင် ဗဟုသုတကြွယ်ဝခြင်းတွေကြောင့်လည်း အများရဲ့စံထားခြင်းကို ခံရသူတွေ ဖြစ်ကြပါတယ်။ 
ပညာရေးဘက်မှ ထူးချွန်သလို အရာရာကို ဝေဖန်ဆုံးဖြတ်နိုင်စွမ်းတွေကလည်း ကန်ရာသီဖွားတွေရဲ့အားသာချက် ဖြစ်ပါတယ်။ 
ကန်ရာသီဖွားတွေဟာ မိတ်ဆွေအပေါင်းအသင်းတွေကို ကူညီရတာဝါသနာပါပြီး ပရဟိတလုပ်ငန်းတွေမှာလည်း အားတက်သရော ပါဝင်တတ်သူတွေ ဖြစ်ကြပါတယ်။ သူတို့ဟာ တာဝန်ယူစိတ်နဲ့ နူးညံ့တဲ့စိတ်ခံစားချက်ရှိကြပြီး သူတစ်ပါးအပေါ်စိတ်ရှည်တဲ့သူတွေ ဖြစ်ကြပါတယ်။ ပြဿနာကြုံရင် ရှောင်ပြေးတာမျိုးကို လက်မခံဘဲ ရင်ဆိုင်ဖြေရှင်းတတ်ပြီး တစ်ဖက်သားအပေါ် ရိုင်းစိုင်းစွာပြောဆိုခြင်းမျိုးကိုလည်း မနှစ်သက်သူတွေ ဖြစ်ကြပါတယ်။ ဒ့ါအပြင် စကားပြောစွမ်းရည်နဲ့ အတွေး‌အခေါ်မြင့်မားတာကြောင့်လည်း သိပ္ပံပညာရှင်၊ ကထိက၊ စာရေးဆရာနဲ့ စာနယ်ဇင်းနယ်ပယ်တွေမှာ အောင်မြင်ကျော်ကြားသူတွေ ဖြစ်တတ်ကြပါတယ်။ 
ကန်ရာသီဖွားတွေဟာ သစ္စာရှိသူတွေဖြစ်ပြီး အချစ်ရေးမှာ ကံကောင်းသူတွေ ဖြစ်ကြပါတယ်။ ချစ်သူနဲ့ဘဝမှာ အေးဆေးစွာ ဖြတ်သန်းလိုပြီး ချစ်သူမချစ်တော့မှာ အမြဲစိုးရိမ်စိတ်ရှိသူတွေ ဖြစ်ကြပါတယ်။ သူတို့ကို စိတ်လုံခြုံမှုပေးပြီး အရာရာနားလည်ပေးနိုင်တဲ့ ချစ်သူမျိုးကို လိုချင်ကြပါတယ်။ သူတို့နဲ့ အကျိုးပေးတဲ့ ရာသီခွင်တွေကတော့ မိန်ရာသီဖွားနဲ့ ကရကဋ်ရာသီဖွားတွေ ဖြစ်ကြပါတယ်။
ရွှေအိုရောင်၊ သနပ်ခါးရောင်နဲ့ မီးခိုးရောင်တွေက ကန်ရာသီဖွားတွေအတွက် အထူးအကျိုးပေးတဲ့ အ‌ရောင်တွေဖြစ်ပါတယ်။ အကျိုးပေးဂဏန်းတွေကတော့ ၅၊ ၁၄၊ ၁၅၊ ၂၃၊ ၃၂ တို့ဖြစ်ပါတယ်။ တစ်သက်အတွက် ကံကောင်းစေမယ့် အဆောင်ကျောက်မျက်လေးကတော့ နီလာ (Blue Sapphire) ကျောက်လေးပဲ ဖြစ်ပါတယ်။ 
ကန်ရာသီဖွားများသည် ပင်ကိုယ်သဘာဝအားဖြင့် အတွေးအခေါ် ဉာဏ်ပညာထက်မြက်သော်လည်း စိတ်မငြိမ် စိတ်မြန်လွန်းတတ်၏။ ၎င်းအချက်ကို သတိပြုသင့်၏။
ကန်ရာသီဖွားများသည် အသိဉာဏ်ပညာထက်မြက်သူများ ဖြစ်ပေသည်။ စိတ်ခံစားချက် ပြင်းထန်သူများ ဖြစ်ပေသည်။ အစစအရာရာ စဉ်းစားပြီး ပြုမူ၊ နေထိုင်လုပ်ကိုင်တတ်ကြသည်။ ဘဝတွင်လူချစ်လူခင်များသည်။ စန်းပွင့်သည်။ ဘဝတွင်ရွှေမရှား ငွေမရှားနေရတတ်သည်။ အနုပညာဝါသနာကြီးသည်။ 
ကန်ရာသီဖွားများသည် မိတ်ဆွေအပေါင်းအသင်းတို့ကို ခင်မင်တွယ်တာတတ်သည်။
ကန်ရာသီဖွားများသည် လွတ်လပ်မှုကို အလွန်ကြိုက်သည်။ စည်းကမ်းဘောင်တွေကို အလွန်မုန်းသည်။ 
ကန်ရာသီဖွားများသည် ဘယ်တော့မှ မလိမ်တတ်၊ မညာတတ်သူများဖြစ်သည်။ 
ကန်ရာသီဖွားများသည် စိတ်ထိခိုက်လွယ်သည်။ 
ကန်ရာသီဖွားများသည် တဇွတ်ထိုးလုပ်ချင်တတ်သည်။ ကန်ရာသီဖွားများသည် ဘယ်အခက်အခဲကိုမှ နောက်မဆုတ်၊ နောက်မတွန့်တတ်။
ကန်ရာသီဖွားများသည် မြင့်မြတ်သော နှလုံးသားပိုင်ရှင်များဖြစ်သည်။ သို့သော် နှလုံးသားခံစားချက်ကို ဦးစားပေးလွန်းသည်။ 
ကန်ရာသီဖွားများသည် ငွေကြေးမှအစ အခွင့်အလမ်းကိုမကြည့် စိတ်ခံစားချက်ကိုသာ အဓိကထား၍ ဆုံးဖြတ်ဆောင်ရွက်တတ်သည်။ ကိုယ်ယုံကြည်ရာကို ရဲရဲဆုံဖြတ်လုပ်ကိုင်တတ်သည်။
ကန်ရာသီဖွားများသည် သည်းခံနိုင်စွမ်းရှိသည်။ သို့သော် စိတ်ဆန္ဒစောသည်။ ကြာရှည်စောင့်ဆိုင်းလုပ်ကိုင်နေခြင်းမျိုးကို စိတ်မရှည်ကြသူများဖြစ်သည်။ 
ကန်ရာသီဖွားတို့သည် ဉာဏ်ပညာအမြင့်မားဆုံး၊ အထူးချွန်ဆုံးသူများဖြစ်သည်။
 (၁၂)ရာသီဖွားတို့တွင် ကန်ရာသီဖွားများသည် ဉာဏ်ပညာတွင် ထိပ်ဆုံးကဖြစ်သည်။ 
ကန်ရာသီဖွားများသည် ဖြတ်ထိုးဉာဏ်အလွန်ကောင်းသည်။ အပြင်ပန်း ဘာသိဘာသာနေတတ်ကြပြီး အလွန်အကွက်မြင်သည်။ 
ကန်ရာသီဖွားများသည် ထိုးထွင်းဉာဏ်ကောင်းသည်။ ဘာသာစကားနှင့် စာပေအသိပညာတို့တွင် အတိတ်ဘဝ ပါရမီထူးသူများဖြစ်သည်။ 
ကန်ရာသီဖွားများသည် ထက်မြက်သော ဉာဏ်ပညာကို စနစ်တကျကြိုးစားအသုံးချသွားပါက ဘဝတွင်ထိပ်ဆုံးသို့ ရောက်နိုင်စွမ်းအောင် တော်ကြ၊ ထက်ကြသူများဖြစ်သည်။ ကိုယ့်အစွမ်းအစကိုသိဖို့၊ ကြိုးစားဖို့တော့လိုသည်။ 
ကန်ရာသီဖွားတို့သည် ရိုးရိုးနှင့်တည်တည်ကြည်ကြည်ပြောဆိုလုပ်ကိုင်တတ်ကြသည်။ ထိုအသွင်သဏ္ဍာန်ကပင် ထူးခြားနေတတ်သည်။ ကန်ရာသီဖွားတို့သည် ငွေရှာတတ်သည်၊ ငွေရှာကောင်းသည်။ ထို့အပြင် ငွေအသုံးအစွဲစည်းကမ်းကောင်းသည်။
ကန်ရာသီဖွားများသည် လောင်းကစားကို ဝါသနာသိပ်မပါတတ်ကြပါ။ သို့သော်စွန့်စားဝံ့ စွန့်စားရဲတတ်ကြသည်။ ဆုံးဖြတ်ပြီးက ပုံအောပြီး လုပ်ဝံ့ကြသည်။ ငွေကိုအထူးချွေတာသုံးစွဲတတ်ကြသည်။ 
ကန်ရာသီဖွားတို့သည် အလုပ်တွင်လည်း စည်းစနစ်ကောင်းကြသည်။ သူတစ်ပါးစိတ်မဝင်စားသောအလုပ်တို့ကို စိတ်ဝင်စားတတ်ကြသည်။ 
ကန်ရာသီဖွားများသည် ရိုးသားသူများကို ကူညီတတ်ကြသည်။ ရိုးသားသူများကို ကူညီတတ်ကြသည်။ သဒ္ဓါတရားကောင်းသည်။ စိတ်ဆိုးမိက ခွင့်မလွှတ်တတ်ကြ။ ဟန်ဆောင်ခြင်းကို အလွန်မုန်းသည်။ 
ကန်ရာသီဖွားတို့သည် ဉာဏ်ပညာထက်မြက်ပြီး သိလွယ် တတ်လွယ်တတ်ကြသည်။ စာဖတ်၊ စာကျက်ရာတွင်မြန်သည်။ သဘောပေါက်လွယ်သည်။ မှတ်ဉာဏ်ကောင်းသည်။ စိတ်ဝင်စားရာကိုစွတ်လုပ်တတ်ကြသည်။ ဘဝတွင် စနစ်တကျ ကြိုးစားသွားက ထိပ်ဆုံးသို့ရောက်တတ်သည်။ 
ကန်ရာသီဖွားတို့သည် အချို့ကိစ္စများတွင် စိတ်ထက်၊ စိတ်ကြီးပြီး၊ မာနကြီးတတ်ကြသည်။ မဟုတ်မခံမာနဖြစ်သည်။ အပြောအဆိုချိုသာသည်။ ဘာမဆိုကိုယ်တိုင်လုပ်ရမှ ကျေနပ်ကြသည်။ အစွမ်းသတ္တိရှိသည်။ အသားအရေလှပသည်။ စိတ်ကြီးသဖြင့် ခက်ထန်သလိုထင်ရသည်။
ကန်ရာသီဖွားများသည် စည်းစနစ်ကြီးသဖြင့် အပေါင်းရခက်သလိုဖြစ်တတ်သည်။ တပည့်ကောင်းမရတတ်။ ကိုယ်သင်ပြမြှင့်တင်ပေး၍ ထိပ်ရောက်သွားသူများရှိပြီး ကိုယ်ကိုပြန်မကြည့်တတ်ပါ။ စေတနာများများထားက စေတနာစော်ကားခံရတတ်သည်။ စိတ်ငြိမ်စွာထားပြီး ကြိုးစားကာ ကိုယ်တိုင်ထိပ်ဆုံးနေရာကို ရယူသင့်ပေသည်။